Na osnovu člana 20 Zakona o poljoprivredi i ruralnom razvoju ("Službeni list Crne Gore", br. 056/09 od 14.08.2009, 018/11 od 01.04.2011, 040/11 od 08.08.2011, 034/14 od 08.08.2014, 001/15 od 05.01.2015, 030/17 od 09.05.2017, 051/17 od 03.08.2017) i člana 35 Statuta Opštine Tivat ( „Službeni list CG br.024/18 od 12.07.2018.) Skupština Opštine Tivat na sjednici održanoj dana 20.02.2020.godine, donijela je

**ODLUKU**

**O izmjeni i dopuni Odluke o podsticajima u razvoj poljoprivrede**

**Član 1**

U Odluci o podsticajima u razvoj poljoprivrede ( „Službeni list CG-opštinski propisi“, broj 020/17 i 23/18) u članu 7 naslov 2.1.2. Podrška razvoju voćarske proizvodnje, mjenja se i glasi „ 2.1.2 Podrška razvoju voćarske i vinogradarske proizvodnje“.

U članu 7 stav 2 poslije alineje 4 dodaje se alineja 5 koja glasi:

„ – Označavanje, standardizovanje ili analiza kvaliteta proizvoda.“

U istom članu 7 u dijelu Kriterijumi prihvatljivosti dodaje se novi stav 6 koji glasi :

„ Podrška u vinogradarstvu odnosi se na vinogradare koji u vlasništvu ili zakupu imaju najmanje 200 čokota vinove loze na jednoj površini.“

Dosadašnji stav 6 ovog člana postaje stav 7.

**Član 2**

U članu 8 stav 1, poslije alineje 4 dodaje se alineja 5 koja glasi:

„-Označavanje, standardizovanje ili analiza kvaliteta proizvoda“.

**Član 3**

U članu 9 u dijelu Prihvatljive investicije, poslije alineje 4 dodaje se alineja 5 koja glasi:

„-Označavanje, standardizovanje ili analiza kvaliteta proizvoda“.

**Član 4**

 U članu 10 u dijelu Prihvatljive investicije, poslije alineje 4 dodaju se dvije nove alineje koje glase :

„- Nabavka opreme i mašina za održavanje pčelinjaka ( kosilice i motorne pile)

„-Označavanje, standardizovanje ili analiza kvaliteta proizvoda“.

**Član 5**

U članu 11 stav 1 poslije alineje 2 dodaju se dvije nove alineje koje glase :

„ - U živinarstvu

 - Označavanje, standardizovanje ili analiza kvaliteta proizvoda.“

U istom članu – u dijelu Uslovi prihvatljivosti, dodaje se stav 3 i glasi :

„ Podrška u živinarstvu obuhvata registrovana poljoprivredna gazdinstva koja u okviru neke poljoprivredne proizvodnje za koju su već registrovani, uzgajaju ili će uzgajati živinu u slobodnom sistemu uzgoja. Podrška se odnosi u učešću u troškovima nabavke opreme, opremanje objekata za uzgoj živine, kao i na učešće u troškovima nabavke živine. Živina, u smislu ove odluke odnosi se na gajenje kokoški, ćurki, gusaka i pataka “.

**Član 6**

U članu 12 u dijelu Prihvatljive investicije, poslije alineje 3 dodaje se alineja 4 koja glasi:

„-Označavanje, standardizovanje ili analiza kvaliteta proizvoda“.

**Član 7**

U članu 14 u dijelu Podsticaji obuhvataju, mjenja se stav 3 i glasi:

„Učešće u organizovanju edukacija iz oblasti poljoprivredne proizvodnje, izdavanju stručnih časopisa iz oblasti poljoprivrede i ruralnog razvoja i učešće u troškovima izrade i dizajniranja etikete za poljoprivredne proizvode“.

**Član 8**

Član 15 u dijelu Prihvatljive investicije, stav 1. mijenja se i glasi:

„Refundiranje dijela troškova nabavke opreme za ribarstvo ili marikulturu kao i za označavanje, standardizovanje ili analizu kvaliteta proizvoda“.

**Član 9**

Ova Odluka stupa na snagu osmog dana od dana objavljivanja u u „Službenom listu CG-opštinski propisi“.

Broj:03-040/20-44

Tivat, 20.02.2020.godine

SKUPŠTINA OPŠTINE TIVAT

Predsjednik

Ivan Novosel